שכונות חרדיות בירושלים

השכונות החרדיות בירושלים

מאה שערים | בתי ורשה | גאולה | קריית מטרסדורף | אונסדורף | קריית בעלז | רוממה | קריית שומרי אמונים | בתי הורנשטיין | בתי אונגרין | רמות פולין | רמת שלמה | בית וגן | הר נוף | בית ישראל | קריית צאנז | סנהדריה | עזרת תורה | שיכון חב"ד | זיכרון משה | תל ארזה | גבעת משה | שיכון פאג"י | שערי חסד | בתי מונקאטש | גבעת שאול | שמואל הנביא (שכונה) | מקור ברוך | בתי נייטין | בתי ראנד | בתי ויטנברג | חצר שטרויס | שכונת אחווה | כרם אברהם | מחניים | סנהדריה | רוחמה | כרם | נווה יעקב מזרח | הרובע היהודי | מעלות דפנה | רמת אשכול | שכונת הבוכרים

רצף השכונות סביב מאה שערים

מאה שערים היא אחת השכונות החרדית הוותיקות בעיר. סביבה נוצרו שכונות חרדיות נוספות, בתחום שבין ברמת אשכול (צפון מזרח), סנהדריה מורחבת (צפון) ורוממה (צפון מערב, הכניסה לעיר). מרכזו המסחרי של אזור זה נחשב כיכר השבת שבמאה שערים. רחובות מרכזיים נוספים הם רחוב רחוב מלכי ישראל, שהוא רחובה הראשי של שכונת גאולה, ורחוב בר-אילן החוצה כמה שכונות חרדיות, ובנוגע לסגירתו בשבתות נערכו מאבקים.
אזור חרדי זה כולל את השכונות בית ישראל מצפון למאה שערים, שכונת בתי אונגרין, שהיא אחת השכונות המרכזיות של חסידויות תולדות אהרון, תולדות אברהם יצחק וחסידות סאטמר, וכן שכונת בתי נייטין. המעגל החיצוני יותר כולל שכונות חדשות יותר, כמו שכונת סנהדריה, קריית שומרי אמונים, קריית בעלז, קריית צאנז, עזרת תורה, שיכון חב"ד, זיכרון משה, תל ארזה, גבעת משה, אונסדורף וקריית מטרסדורף.
בשכונות אלה מצויים בתי מדרש, כגון אלה של חסידיות סאטמר, זוועהיל, חב"ד, סדיגורה, רחמסטריבקא, קאפיטשניץ, טשכנוב, צאנז, בעלז וקאליב. אישי ציבור ורבנים מתגוררים בשכונות אלה כגון ח"כ יעקב ליצמן וח"כ מנחם אליעזר מוזס, שמתגוררים בשכונת עזרת תורה. בשיכון חב"ד ממוקם תלמוד תורה, בית כנסת מרכזי, מקווה טהרה, סניף מרכזי של צעירי אגודת חב"ד וכולל אברכים. בשיכון נמצא בית מדרשו של האדמו"ר מקאליב, שהעתיק את בית מדרשו מבני ברק לשיכון בירושלים.

חיי מסחר

רוב חיי המסחר של השכונות מתרכז בצמתים מוכרים ובעלי חשיבות רבה כלפי זרמים חסידיים וחרדים. אחת הצמתים המפורסמים יותר היא צומת כיכר השבת שמעברי החצייה שלה משולבים כך שיוצרים איקס, זוהי הצומת המרכזית ביותר המפגישה בין שכונת גאולה, מאה שערים ובית ישראל. אותה חוצים ארבעה רחובות מרכזיים, ישעיהו, מלכי ישראל, מאה שערים ורחוב שטראוס. במפגש המסחרי נבנו בין היתר כמה מרכזי אופנה ובתי עסק רבים כמו 'שטריימל סנטר' שמשמש כקניון חרדי בלב המרכז, מאבקי השבת הם אלה שעצרו בעד רבים להקים וליישב חיי מסחר ועסקים במרכז הזו, לאחר שהשנים הפכו את המרכז למרכז תוסס ומלא חיים לאחר ששמו החל להתפרסם בעקבות אותם מאבקי השבת בירושלים.
בקרבתה של ככר השבת בנויה שכונת זיכרון משה. הקרבה לכיכר השבת היוותה גורם מרכזי להתחרדות שכונת זיכרון משה. רחוב מרכזי נוסף הוא מלכי ישראל שהוא רחובה הראשי של שכונת גאולה ששעות העומס בו מבחינת כמות אנשים נמדדת בעיקר בערבי חג ושבת בו ההמונים מגיעים כדי לבצע קניות, זהו רחוב מפותח פי כמה מרחובות שונים כמו רחוב מאה שערים שנבנה בצורה סגורה ובדלנית גם משאר השכונות בחרדיות הסובבות אותו, דרך ההגעה אליו קשה יותר והקושי לעבור בו כגון לבוש צנוע מחמירים יותר מזו של רחובות שונים. רחוב ישעיהו ויואל החוצים את כיכר השבת ומופנים כלפי מאה שערים משמשים כרחובות רחבים יותר שהתנועה בה רבה יותר ובשל כך רמת העסקים והפיתוח בהם גבוהה הרבה יותר מאשר רחוב מלכי ישראל או מאה שערים. השכונות הסובבות את מאה שערים וגאולה הן שכונות שומרי אמונים, קריית צאנז ירושלים וקריית בעלז. הרחוב היותר מוכר בהם הוא רחוב עזרת תורה של שכונת עזרת תורה הבנויה בקרבתן, החוצה אותם ולאורכו בתי מסחר ועסקים רבים ובין היתר מוסדות חסידויות מרשימות ומרכזיות כמו בתי מדרש חשובים.

עירוב

את הקריות והשכונות החרדיות סובב תחום שבת ארוך במיוחד שאורכו נמדד מבית מדרש מרכזי של חסידות כזו או אחרת, את תחומי השבת מורכבים מכמה וכמה תחומי עירוב. את קריית בעלז סובב עירוב השבת הנמדד מבית המדרש המרכזי של חסידות בעלז בקריה. הכניסות לשכונות החרדים בירושלים נסגרים על ידי מחסומי משטרה בשבתות ובחגים כך שימנעו חדירה של מכוניות לשכונות החרדיות וימנעו תגרות ותקיפת החילונים ומנגד שלא יחללו שבת בתוך שכונות החרדים.

אזור הר נוף וגבעת שאול

השכונות גבעת שאול והר נוף מרכיבות אזור חרדי נוסף בעל חשיבות תורנית וחשיבות תעשייתית הולכת וגוברת. עם זאת בשכונות אלו עדיין נותר מיעוט דתי לאומי משמעותי. הרחוב הראשי בגבעת שאול, רחוב כנפי נשרים, מכיל בתי-עסק רבים, חברות הייטק ומספר משרדים ממשלתיים, וממוקמת בו אחת מהמאפיות הגדולות בישראל - מאפיית אנג'ל. ברחוב בית דפוס הסמוך נמצאת מאפייה נוספת מהגדולות בארץ - מאפיית ברמן. הר המנוחות, בית הקברות היהודי המרכזי בירושלים, נמצא בקצה הצפון-מערבי של השכונה, סמוך לכניסה לעיר.
ממערב לגבעת שאול נמצאת בצמוד שכונת הר נוף. בין השאר נמצאים בשכונה קהילות של חסידות חב"ד, חסידות גור, חסידות ויז'ניץ, חסידות בוסטון, חרדים ספרדים וחרדים רבים שעלו מחו"ל. בשכונה קיימים גם מוסדות תורניים רבים ומגוונים.

שכונות מנותקות

הרובע היהודי | בית וגן  | רמות פולין | רמת שלמה